Ab tak "Gotham" main...
Ye Reginald Payne hai.
Hum fauj main sath hotay thay, janab.
Kuch dino ke liye aap humaray mehmaan rahain gay.
Tum humaray hi ghar say chori kar rahay ho.
Arnold Flass.
Tumhein Leon Winkler ke qatal main giraftaar kiya jata hai.
I.A. ne usay khud kashi qarar dedi hai.
Arnold Flass, tumhein giraftaar kiya jata hai.
Mujhay tahaffuz mila hua hai.
Tum woh hi ho jo maslay paida kar rahi ho.
Tum mujh say kuch nahi logay.
Waqai?
Nahi!
Us ke paas koi thos saboot nahi hai.
Us larkay ke pas hamla karnay ka ye hi mauqa hai.
Food court say khanay gaya tha.
- Tumharay liye bhi bagel lay aya hun. - Shukriya.
Meray liye kuch nahi?
Maaf karna. Sirf hospital ka khana milay ga.
- Doctor ne mana kiya hai. Kaisi tabiyat hai? - Theek hun.
Bas thora puncture sa mehsoos kar raha hun.
Kafi khoon beh gaya hai.
Main jaanta hun kal ki raat kuch dundhli hogi,
lekin kuch maloom hai ye kis ne kiya tha?
Wahan par...
Wahan kafi andhera tha. Bohat ziyada andhera tha.
Main ne aik...
Saaya dekha aur...
Bruce Sahib mujhay bachanay ke liye agay barh rahay thay.
Kya tum ne us aadmi ko dekha tha?
Nahi.
Maaf karna, Captain baar baar phone karti rehti hai.
Koi masla nahi hai, Detective.
- Tum chalay jao. - Nahi, main ruk sakta hun.
Main aap ka shukar guzar hun ke aap Bruce Sahib ke sath baithay,
lekin ab aap dekh saktay hain, main bilkul theek hun.
Jao.
Theek hai. Main baad main chakkar laga lunga.
Yahan anay ka shukriya, Detective.
Us ko sach kyun nahi bataya?
Khair, Bruce Sahib, aap mano ya nah mano, Reggie mera dost hai.
Aur aap doston ke peechay police walay nahi bhejtay.
Lekin us ne tumhein taqreeban maar hi diya tha.
Main us harami ko jaanta hun.
Mera ilawa us ko koi aur pakray,
ye sahi nahi hoga.
Us ne tumhein chaqu kyun mara?
Ye aik acha sawaal hai.
Aur aisa...
jis ka jawaab main bhi janna chah raha hun.
Kyun ke jitna ziyada waqt woh kamina khulla ghumta rahega,
us ko dhundna utna hi mushkil hota jayega.
Ab, tum bas...
Wapas bistar par lait jao.
Bas mera coat pakrado.
Wapas bistar par lait jao!
Ye aik hukum hai.
Tum jaag gayi.
Kya baat hai.
Main kitni dair...
So rahi thi?
Sirf kal raat say.
Kaisa mehsoos horaha hai?
Meray sar main bohat dard hai.
Woh tou hoga.
Kya main?
Tum kon ho?
Dr. Francis Dulmacher.
Is facility ka maalik.
Mil kar khushi hui.
Mujhay aap say milnay ke liye bohat kuch karna para hai, Doctor.
Woh tou dikh raha hai.
Manna parega, tum kafi himmat wali ho.
Kash main apnay baqi marizon ke baray main bhi ye hi kehsakta.
Tou ab main aik mareez ban gayi hun?
Qaidi nahi rahi?
Main manta hun ke mujhay nahi maloom tum kya ho.
Tum atay hi teh khaanay par qabza karleti ho,
meray aik guard ko yarghamal banaleti ho,
aur phir apni hi aankh nikal leti ho.
Main tumhara karun tou kya?
Aasan hai. Mujhay apna khaas muqarrar karlen.
Jaan kar acha laga ke tum mazaq karna nahi bhuli ho.
Main mazaq nahi kar rahi hun.
Pichlay 10 saalon say
main Don Falcone ke khaas logon main say aik thi.
Main maazrat chahta hun lekin main us say nahi darta.
Main aik teh khaanay main akeli aur bhuki uthi thi,
aik haftay ke andar main ne tum logon ka karobaar band karwadiya hai.
Ab mujhay apna dushman bananay say acha hai ke
tum mujhay apna dost bana kar rakho.
Itna josh.
Itna hosla.
Kya baat hai.
Aur ab tumhein khana khaana chahiye.
Main nurse ke hathon tumhein khana bhijwata hun.
Hum baad main baat karaingay.
Aankhen bhi kya cheez hain.
Humaray godaam main waisay kaafi pari hain.
Aur maazrat chahta hun,
Humein tumhari ankh jaisa rang nahi mila.
Baad main baat karaingay.
Ye nahi hosakta.
Main ye case D.A ke liye tayyar kar raha tha jab mujhay ye khabar mili.
Media ko tou kal raat hi maloom hogaya hoga.
Humaray paas qatal ka hathiyar maujood tha.
Jis par us ki ungliyon ke nishanaat thay.
Woh bach kar nahi jasakta tha.
Sunnay main aya tha ke un ko aik aisa gawah mila,
jis say us ke saray ilzamaat hat gaye.
- Konsa gawah? - Kuch pata nahi.
Sirf judge aur wuklaa ko uska naam maloom hai,
aur humaray wakeel Sahib kisi ko kuch nahi bata rahay.
Aur hum court order haasil nahi kar saktay?
Humary paas uski bhi jaankari nahi hai.
Lekin main ne hath pair chala kar kuch maloom kiya tha
Aur kya mila?
Woh khufiya gawah Commissioner Loeb ne diya tha.
Meray khayal say.
Loeb Flass ko dobara Narco ka sarbarah bana raha hai na?
Us say bhi bura.
Woh policemen union ki sarbarahi ke liye honay walay election main Flass ki himayat karega.
Tou aap ye bata rahi hain ke aik aadmi jo manshiyat farokht
aur qaatil bhi hai
usko GCPD main aik aalaa ohda mil jayega?
Loeb aik paighaam pohnchana chah raha hai.
Ye aisay nahi chal sakta.
Dekho Jim, main bhi utna hi pareshaan hun jitna tum ho,
lekin woh Commissioner hai.
Isi liye tou ye mazeed buri khabar hai.
Jim! Jim!
Jimbo.
Tum ne khush khabri suni?
Ye log mujhay welcome karnay ke liye O'Donnelys par party day rahay hain.
Main chahta hun tum bhi wahan aao.
Aur apnay jald hi bannay walay naye sarbarah ki himayat karo.
Tumhein itni jaldi jashan nahi manana chahiye.
Tum sabaq nahi seekhogay na?
Abhi bhi mujhay giraftaar karna chah rahay ho?
Main pheonix ki tarhan hun.
Main uper ajaonga.
Dobara, phir dobara, aur phir dobara.
Aray Detective Gordon.
Mujhay lag raha tha ke aaj main tum say zarur milunga.
Arnold Flass aik qaatil hai,
us ko jail main hona chahiye.
Detective, Flass ba izzat bari hua hai.
Judge ne gawahi suni aur ab case khatam hochuka hai.
Tum ne apni jaan pehchaan say us ko bahir nikalwaya hai.
Tum ne case hi badal diya.
Ghussa aur kam tajurba dono sath bohat buray hotay hain.
Banday ko apni haar maan leni chahiye.
Main Flass ke case main bohat gehri tafteesh kar chuka tha.
Kisi ke paas bhi koi aisa saboot nahi tha ke jo meray sabooton par parda daal deta.
Mujhay bohat maza ata hai jab yaqeen sachayi ke samnay kamzor par jata hai.
Camera main dekh kar apna naam batayen.
Aur ye bhi ke aap yahan kyun aye hain.
Mera naam Detective Harvey Bullock hai,
aur main ne apnay sath kaam karnay walay Detective Arnold Flass ke
khilaaf jhootay saboot paish kiye thay.
Hello, woh rahay tum.
Aray yar, aisa lag raha hai ke kal raat bakriyon ke aik jhund ne
meray sar main party ki ho.
Kya chal raha hai?
Tum ne Flass ko riha karwanay ke liye jhooti gawahi kyun di?
Mana mat karna. Main ne tape dekh li hai.
Main mana nahi kar raha.
Main ne woh kiya jo mujhay karna para.
Agar main nah karta tou aaj main apni nokri say farigh hochuka hota.
Shayad jail jaa chuka hota.
Us ke paas tumharay khilaaf kya hai?
Harvey.
Kya tumhein waqai ye lagta hai ke
sirf tumhein hi dariya ke kinaray jaa kar
aik banday ko goli maarni aati hai.
Batao?
Sirf farq ye hai ke mera Cobblepot wapas nahi aya tha.
Tum ne kis ka qatal kiya tha?
Kisi group ka aik kameena tha.
Usko hum ne aik raat club say bahir atay huay pakra tha.
Meray afsar ne meray hath main aik bandooq di aur aik sar par bandooq rakh kar kaha ke
"Ab tum intekhaab karlo."
Aur main ne us ko maar kar apni jaan bachana behtar samjha.
Kya yar, Harvey.
Tou kya hua?
Tum kya karogay? Mujhay giraftaar karogay?
Chalo karlo giraftaar.
Lekin phir sirf is par nah rukna.
Yahan par adhay say ziyada police walo ne aisay qatal kiye huay hain.
Aur Loeb ke paas sab ke khilaaf kuch na kuch hai.
Ye hi tou Loeb karta hai.
Bas ab aur nahi.
Jim, suno.
Flass ke khilaaf jana pagal pan tha.
Lekin Loeb ke khilaaf jana khudkashi hai.
Tou kya hua?
Main bas chup chaap betha rahun?
Tum sab ki tarhan tamasha dekhta rahun?
Han ye hi karna parega.
Jis din main ne aisa kiya us din main police ki naukri chhor dunga.
O khudaya.
Mazay ki baat.
Insaan kisi ko apni taraf mutawajja karnay ke liye pheromones ka istemaal karta hai.
Jo ke thook waghaira ke zariye phailtay hain.
O khudaya.
Lekin...
Har koi dhang ka sathi dhundnay ke liye ye jahilaana andaaz nahi apnaata.
Tum kya batana chah rahay ho?
Arnold Flass ko riha kardiya gaya hai.
Main jaanta hun ke tum dono date kar rahay thay,
aur agar tum dono ke beech kuch zehni nahi tha...
Us bandar ke sath hota bhi kaisay?
Phir shayad uski jisaamat ki waja say tum usay pasand karti thi.
Woh bas aik bohat hi bura insaan hai...
Main aap ki baat samajh sakti hun.
Lekin is ki zarurat nahi hai.
Mujhay maloom hogaya hai ke
Arnold Flass say bethar aadmi is duniya main hain.
Tou Loeb kafi arsay say police walon ke khilaaf saboot jama kar raha hai.
Aur is department ko chala raha hai.
Mujhay nahi lagta ye sab yahan khatam hota hai.
Us ke paas taajiron aur siyasat daanon ke khilaaf bhi kuch na kuch hoga.
Us ke paas meray khilaaf kuch nahi hai.
Main bas jaanch raha tha.
Khair, woh isi wajah say ikhtiyar main hai.
Aur tum us say ye sab lena chahtay ho.
Agar hum saray saboot dhund kar tabah karden,
tou woh kuch nahi kar payega.
Main Loeb ko jaanta hun.
Woh kisi aasan si jaga par nahi rakhay ga.
Hum us par nazar rakh saktay hain shayad kuch mil jaye.
Humaray paas itna waqt thori hai.
Koi aisa banda nahi hai jis par Loeb ko bharosa ho.
Puranay dost?
Saabqa biwi?
Han, woh shadi shuda tou tha.
Woh 20 saal pehlay mar gayi thi.
Seerhiyon say gir kar.
Khair, aik afwah ye bhi thi ke Loeb ne usay maara tha,
lekin koi saboot nahi mil paya tha.
Mujhay abhi bhi tumharay saathi ka samajh nahi aya.
Us ne ye kyun kiya? Us ke khilaaf Loeb ke paas kya hai?
Maloom nahi.
Main jaanta hun ye mushkil hoga.
Main jaanta hun ke police walon ke partner ke beech kaisa chalta hai.
Kya hua?
Kya baat hai, Dent?
Mujhay laga ke Lambusta case khatam hochuka hai.
Aur hum yahan kyun mil rahay hain?
Dekhtay jao.
Tum Jim Gordon ko jaantay ho na?
Yahan kya chal raha hai?
Betho.
Jab Loeb Commissioner nahi tha,
jab woh sirf aik homicide detective tha, tum us ke saathi thay.
Han tou? Is baat ko 20 saal guzar gaye hain.
Lekin main ne suna hai ke do police walon ka sath shaadi ki tarhan hota hai.
Woh aik dusray ko apni biwion say bhi ziyada achi tarhan jaantay hain.
Sahi kaha na, Jim?
Bilkul sahi.
Kya tum log Loeb ki biwi ke qatal case ki khoj rahay ho?
Woh meray sath tha jab us ka inteqaal hua tha.
Hum un khufiya files ke baray main jaantay hain.
Konsi khufiya files?
Acha naatak kar letay ho.
Main tou yaqeen karnay laga tha.
- Tumhein kya lagta hai Jim? - Nahi.
Ye tum dono ke bas say bahir hai.
Apnay hosh main ajao.
Us ke paas tumharay khilaaf bhi kuch hai na?
Us ne tum say kuch karwaya tha.
Kya tha woh?
Chori karwayi thi? Ya phir dhamki dilwayi thi?
Qatal karwaya tha?
Aur aaj tak woh tumhein apnay angoothay ke neechay rakha hua hai.
Tumharay paas ye aik acha mauqa hai is sab say aazadi paanay ka.
Mauqa hath say mat janay do, Griggs.
Mujhay nahi pata ke tum dono kis baray main baat kar rahay ho.
Main bas itna keh sakta hun ke jaa kar Xi Lu say baat karo.
Huron Street par cheeni bookkeeper hai.
Loeb hamesha kehta tha ke tumhein koi cheez mehfooz rakhni hai tou,
Xi Lu ko dedo.
Bullock ko sath lein?
Humein uski zarurat hosakti hai.
Nahi.
Shukriya Joe.
Dil say keh rahi hun.
Mujhay naya rang pasand aya.
Main bohat khush hun.
Mareez khush tou doctor khush.
Aray Harris Sahiba.
Hello, Doctor.
Bhuliye ga nahi,
shaam 6 bajay veranda par jazz hai,
lekin jab tak mu say patti nahi hat jati, peena nahi. Theek hai?
Achi baat hai.
Gurday ka transplant hua hai.
Hum ne muft main is ka chehra bhi badal diya aur isko zarurat bhi thi iski.
Lekin is sab ke liye insaani aaza ka hona zaruri hai.
Bilkul.
Jo ke is waqt, tumhari waja say, humaray liye masla bana hua hai.
Lekin main isi maslay ka hal bhi hun.
Teh khaanay main log mujh par bharosa kartay hain.
Mujhay is sab ki sarbarahi deden.
Aur main waada karti hun ke aap ko sehatmand aaza miltay rahengay.
Ya phir main is sab jhanjat main nah parun,
aur tumhein aur wahan par sab ko maar dun.
Agar tum ye karsaktay tou kab ka kar chukay hotay.
Aur tum ne ye khoobsurat aankh mujh main laga kar zaya nahi ki hoti.
Main tumhein kuch dikhana chahta hun.
Log apnay aap ko bohat anokha aur ashraful makhluqaat samajhtay hain,
lekin hum sab kayi qism ke purzay hain jo aik sath juray huay hain.
Kya hota hai agar main tumhari aankh badal dun,
ya tumhara chehra? Ya dil?
Kya tab tum apna aap chhor kar aik naya banda ban jatay ho?
Isi baat main mujhay dilchaspi hai.
Acha sahi hai.
Tou kya humari deal hai?
Sharti tor par.
Main tumhein wapas teh khaanay main bhejunga,
aur tum meray guard ko chhoro gi aur saabit karogi ke
tum mujhay insaan faraham kar sakti ho.
Ye aik test hai.
Aur agar main nakaam rahi hi tou?
Jo log nakaam hotay hain un ka bhi koi na koi faida tou hota hai.
Tumhein mera purana office manager tou yaad hoga.
Dilkash nazara hai na?
Aur phir main ne sitaron ki taraf dekha,
aur sochta hun ke aadmi ke liye kitna khaufnaak hoga
ke woh un ki taraf dekh raha ho aur sardi say mar raha ho
aur usko door door tak madad nazar nahi ati.
Tum...
Bohat khoob.
Tum yahan kya kar rahi ho?
Ivy yahan ati rehti hai.
Mareezon ka khana churati hai.
Us ne tumhein yahan dekha.
Ye theek hai?
Main maazrat chahti hun.
Shukriya.
Alfred ko kisi ne chaaqu say mara tha.
Woh bhi is ke puranay dost ne jo is ke sath fauj main hota tha.
Bohat bura hua.
Mujhay lagta hai ke woh wahan meray liye aya tha.
Tum kehna kya chah rahay ho?
Main ne Wayne Enterprises ke board say meeting ki thi,
ye batanay ke liye ke main un ke khilaaf tafteesh kar raha hun.
Tou unhon ne hum par kisi aisay ko jaasusi karnay bheja jis par humein bharosa ho.
Woh kya dhundna chahta tha?
Meri kuch files ghum hogayi hain.
Mujhay lagta hai ke jo dusra saaman churaya tha woh bas dikhaway ke liye tha.
Agar main us ko dhund leta hun... Tou main maloom karlunga ke usko kis ne bheja tha.
Woh hi is sab maslay ka hal hai.
Tum usay dhundo gay?
Waqai? Tum?
Mujhay karna hoga.
Ye sab meri ghalti hai.
Tumhara dimagh kharab hochuka hai, larkay.
Us ko dekho. Kya tumhein bhi ye hi haal karwana hai?
Tum nahi samjho gi.
Main tumhari madad karungi.
Main mazeed kisi ki jaan apni khaatir khatray main nahi dalunga.
Tumhein maloom hai main kahan milungi.
Xi Lu?
Detective Gordon, GCPD.
Humein tum say kuch sawalaat puchnay hain.
Kya hum tum say akelay main baat karsaktay hain?
Pucho jo puchna hai, Detective.
Hum Commissioner Loeb ke baray main baat karnay aye hain.
Hum jaantay hain aap dono ka apas main karobaari taaluq hai.
Main Comissioner Loeb ko nahi jaanta.
Suno, buddhay,
hum yahan 10 minute main darjanon police walay bula saktay hain.
Woh yahan har aik dollar zabt karlengay,
aur tumhein jail lejayen gay.
Tumhara naam Gordon hai.
Bilkul.
Aur tum Dent ho.
Han.
Idhar hi ruko.
Sahi. Ye acha nahi lagta.
GCPD!
Apnay hathiyar phenk do.
- Gordon... - Han. Bhaago.
Andar betho!
Humein wapas wahan jana hoga. Tum police walay bulao.
Koi faida nahi woh ye jaga minute main saaf kar ke chalay jayen gay.
Madad ke liye shukriya.
Mujhay shak tha aisa hi honay wala hai.
Griggs ne humein phansaya tha.
Ab Loeb ko bhi maloom hogaya hoga ke hum us ke jama karda saboot dhund rahay hain.
Griggs ne tumhein yahan bheja tha?
Woh aadmi apni jaan bachanay ke liye kisi ka bhi naam batadega.
Tumhein bas usay sahi wala darana hoga.
- Hum ne koshish ki thi. - Mujhay koshish karnay den.
Counselor, yaqeen karen aap woh manzar nahi dekhna chaho gay.
Mujhay us banday ka naam batao.
- Falcone. - Kya?
Sirf woh hi jaanta hai ke Loeb saboot kahan rakhta hai.
Falcone!
Woh dono is sab main sath hain.
Loeb aur Falcone!
Tum dono maaray jaogay!
Kya tum Loeb aur Falcone ke khilaaf jarahay ho? Tum dono maaray jaogay.
Jao. Is say pehlay main apna irada badal lun.
Jao!
Us ki baat tou theek hai.
Han.
Tou ab kya?
Farz karo ke sirf Loeb aur Falcone hain
jo us saboot ki jaga jaantay hain.
Humein andar ka banda chahiye. Koi aisa jo humari madad karay.
Aisa koi banda hai hi nahi.
Aisa banda bilkul hai.
Aray wah.
Hazraat.
Dekh kar bohat khushi hui.
Main tum logon ke liye kya karsakta hun?
Tumhein maloom hai na tum mujh say kya karnay ko keh rahay ho?
Agar Don Falcone Commissioner Loeb ke raaz chupanay main madad kar raha hai,
aur main tum logon ko woh raaz faash karnay main madad karun,
tou main apnay sar parast ke sath ghaddaari kar raha hunga.
- Bilkul. - Agar us ko maloom hogaya tou...
Woh bohat ziyada ghussa hoga.
Aur ye tou kam say kam hai.
Bohat bakwas karli.
Kya tum humari madad karogay ya nahi?
Chalo, farz karo main tumhari madad karta bhi hun,
is main mera kya faida hai?
Main tumhara qarzdaar rahunga.
Chahay woh kuch bhi ho?
Jim.
Han.
Tumhein maloom hai ye kya hai?
Madre Di Dios.
Saal main sirf 100 botlein banti hain,
jo ke Italy ke gaaon main kuch paadri banatay hain.
Ye Don Maroni ki pasandeeda hai.
Kehna kya chahtay ho?
Bas aisay hi bata raha tha, shayad kisi din kaam ajaye.
Mujhay maloomat pasand hai.
Agar main Loeb ki files dhundnay main tumhari madad karun,
tou tum mujhay un ke sath 10 minute do gay,
main jo chahay lejaon ga.
Ye acha idea nahi hai.
Sirf 5 minute.
Aur tum police walon ki files ko chhero gay bhi nahi.
Files ke sath 5 minute aur Jim Gordon say aik ehsaan?
Bohat khoob!
Tou road trip par kon jana chahta hai?
Humein Fish ko thora aur waqt dena hoga.
Woh humein yahan say nikalay gi. Us ne wada kiya tha.
Kya tumhein dikh nahi raha ke us ne humein akela chhordiya hai?
Khud ko bacha kar humein marnay ke liye chhor gayi.
Main kehta hun ke hum is ko maar detay hain.
Batatay hain ke hum mazaq nahi kar rahay.
- Fish ne kaha tha... - Fish, Fish, Fish.
Abhi Fish kahan hai?
Mujhay bohat afsos hua.
Main ne kaha tha na ke main wapas arahi hun.
Kya tumhein meri baat ka yaqeen nahi tha?
Family main bharosa hona laazmi hai, aur hum woh hi hain.
Aik family.
Fish, main ne koshish ki thi. Main sach keh raha hun.
Main janti hun tum ne ki thi.
Tou woh sab kahan hai jis ka tum ne wada kiya tha?
Hum yahan say kab bahir niklen gay?
Kuch kaam pehlay karnay hain.
Main ne uper walay aadmi say
apni maango ke baray main baat ki thi.
Us ne waapsi main mujh say emandaari talab ki hai.
Hum uska guard wapas karen gay.
Us ko janay do.
Abhi.
Aur phir...
Kya?
Ye kya kar rahay hain?
Maaf karna, dost.
Tumhara naam bhi list main hai, Doctor ko tum chahiye ho.
Fish... Fish!
Main ne kaha tha na?
Ye ab un ke liye kaam kar rahi hai!
Main ne tum logon ko pehlay hi kehdiya tha ke sab ke sab zinda nahi rahengay.
Un ki qurbani say tumhein zindagi mil rahi hai!
Aur mera waada waisay ka waisa hai.
Kya tumhein pakka yaqeen hai, Penguin?
Tou tum keh rahay ho ke Commissioner Loeb apnay 20 saal purani khufiya files idhar rakhta hai?
Kuch sahi nahi lagta.
Shayad ye sahi jaga hai.
Kisi ko bhi shak nahi hoga.
Aap kya samjhay, Detective Bullock?
Aik board hoga jis par likha ho, aye aur raaz paye.
Yaad hai na aakhri dafa jab hum teenon sath gaari main aye thay
aur tum diggi main thay.
Mujhay us waqt ziyada maza aya tha.
Main bata raha hun na,
Main ne Falcone ko Loeb say phone par baat kartay suna tha.
Us ne kaha tha ke farm mehfooz hai.
Ab main yahan betha rahunga aur jab tum log farigh hojao tou
bas torch jala dena.
Tum bhi sath aarahay ho.
Lekin andar kisi ne mujhay dekh liya aur Falcone ko bata diya tou...
tou phir tum bohat bari museebat main ajaogay.
Tumhein kya laga?
Hum tumhara kaam karengay,
aur phir tum andar aogay,
aur jo chaahogay woh lelogay.
Thori mardaangi dikhao.
Kya aap log rasta bhul gaye hain?
Shab bakhair, janab.
Humein yahan Commissioner Loeb ne bheja hai.
Kya hum aap say baat karsaktay hain?
Is thand say nikal kar.
Han, Marge chaye bana rahi hogi.
Mujhay aap ka ghar bohat pasand aya.
- Bohat aaram deh hai. - Shukriya.
Aap dono ko yahan kitna arsa hogaya hai?
Taqreeban 20 saal.
Jab say Loeb Sahib ne ye jaga khareedi hai.
Kaisay sab badal gaya.
Isi ko waqt kehtay hain, larkay.
Tum logon ko Marge ko apnay zamanay main dekhna chahiye tha.
Dekh kar sab deewanay hojatay thay.
Aap us say pehlay kya kar rahay thay?
Kuch khaas nahi. Marge Arkham main aik nurse thi.
Aur main railroad par kaam karta tha.
Tum log yahan kyun aye ho?
Jaanch karnay.
Commissioner Loeb ko kuch cheezon ka khadsha hai.
Humein tou aisa kuch nahi kaha.
Aap ko khat nahi mila?
Nahi.
Hairat ki baat hai.
Aap ko khat mil jana chahiye tha.
Tum logon ke paas koi shanakht hai?
Lagta hai is sab ki zarurat nahi hai.
Nahi, nahi. Koi masla nahi.
Main Jim Gordon hun, GCPD.
Ye Detective Bullock hain.
Hum Commissioner ke khaas log hain.
Woh aik police wala nahi lagta.
Main undercover hun.
Zaleel raccoons.
Jim kya kehtay ho, hum apni jaanch partal shuru karen?
Aap ko humein ghar dikhanay main koi aitraaz tou nahi hai na?
Bilkul nahi.
Marge kya tum meri chabiyan laa sakti ho?
Bilkul.
Ab suno,
janay say pehlay,
tum log Marge ka banaya hua cake zarur khana.
Woh khatti cream ke sath banati hai.
Itwaar ki sahi yaad ajati hai.
Kafi bara raccoon lagta hai.
Shayad humein uper say hi shuru karna hoga.
Bas un chabiyon ka intezaar karlo.
Marge jani, kafi jaldi le ayi.
Ma'am, hathiyar neechay phenk...
Ruk jayen!
Shukriya Jim.
- Tum ne meri jaan bachayi... - In par nazar rakho.
Tum khush naseeb ho, main aurton par hath nahi uthata.
Neechay itni khamoshi hai.
Kya party khatam hogayi hai?
Main ne aik gaana tayyar kiya hai.
Jis main naach gaana sab kuch hai.
Tum kon ho?
Main Miriam Loeb hun.
Kya meray baap ne aap ko bheja hai?
Ms. Kringle.
Aray Nygma Sahib.
Ms. Kringle main jaan'na chah raha tha ke
kya aaj raat aap khanay par masroof hain?
Han main hun.
Tom ke sath.
Kya tum Tom say milay ho?
Tum tou woh ho jis ko paheliyan bohat pasand hain.
Woh kya hai jis ke hath hain lekin taali nahi baja sakta?
Ghari.
Bilkul sahi.
Ye tou kafi acha hai.
Tum bohat achay ho.
Agar main ghalat nahi keh raha tou kya ye...
Aap ka naya boyfriend hai?
Han... Han, shayad.
Sahi kaha.
Aap ko bohat mubarak ho, janab.
Shukriya.
Han tou humein chalna chahiye.
Theek hai.
Mil kar khushi hui.
Riddle man, agli dafa...
main tumhein laa jawab kardunga.
Han.
Agli dafa.
Tou, Miriam,
tum hamesha yahan hi rehti ho?
Hamesha.
Jab say...
Main... Main akeli tou nahi hun.
Abbu mujh say har itwaar ko milnay atay hain.
Hum radio suntay hain aur checkers kheltay hain.
Woh hamesha mujhay jeetnay detay hain.
Meray abbu bhi ye hi kartay thay.
Waqai?
Sab baap aisay hi hotay hain na?
Han, tumhara baap bohat acha insaan hai.
Kya woh yahan aur bhi kuch saamaan rakhtay hain?
jaisay ke koi zaruri kaghzaat ya files waghaira,
koi kamra jis main dabbay bohat hon?
Nahi.
Woh ye kyun karengay?
Hum apna waqt barbaad kar rahay hain.
Miriam...
tumhari maa ke sath kya hua tha?
Woh...
Margayi thi.
Main...
Main ne mashghala shuru kiya hai.
Kya tum dekhna chaho gay?
Bilkul.
Aray wah.
Ye tum kya kar rahay ho?
Loeb ki biwi 20 saal pehlay faut hui thi.
Seerhiyon say girnay ki waja say sar phatt gaya tha.
Miriam us waqt naujawan hogi.
Tou tumhein lagta hai usay Loeb ne maara tha? Ye us waqaey ki gawah thi?
Tab hi us ne isay yahan band kar kay rakha hua hai?
Tum ne kaha tha na ke sirf main hi aik Cobblepot wala nahi hun.
Shayad ye uska hai.
Main ne zewraat banana shuru kardiye hain.
Ye kis cheez say banay huay hain?
Haddiyon say.
Starlings.
Woh...
Woh meri khirki par aa kar beth'ti hain.
Aur tum un ko pakar saktay ho,
Agar tum bohat ahista ahista say pakro tou.
Aur main bohat aahista say chal sakti hun.
Aur khamosh bhi reh sakti hun.
Chuhay ki tarhan khamosh.
Aur phir kya karti ho?
Main...
Main un ki gardan mor deti hun.
Main bas apna angootha yahan dabati hun.
Bas aik...
tootnay ki awaz ati ahi.
Miriam...
Kya tum apni maa ki maut ke baray main bata sakti ho?
Main aik achi insaan hun.
Kabhi kabhar achay logon say bhi ghaltiyan hojati hain.
Meray abbu ye hi kehtay hain.
Kya tum ne apni maa ke sath koi ghalti ki thi?
Kya un ke sath bhi in parindon ki tarha hua tha?
Nahi.
Un parindon ki tarha nahi.
Bewaqoof.
Main ne un par candlestick istemaal kiya tha.
Woh gana ganay say ruk hi nahi rahi thi.
Un ko maloom tha ke us raat meri bari thi.
Main ne khaanay ke waqt gaana tha.
Unhon ne nahi.
Tou tum ne un ko maar kar rok diya.
Aur tumharay abbu ne sab chupa liya.
Un ko bhi maloom tha ke us raat meri bari thi.
Maaf karna, Jim.
Unhon ne mujh par waar kiya, main ne koshish ki...
Kya tum ne dhunda jo Loeb chupa raha tha?
Kya woh yahan hai?
Han.
Han, tou tum ne zaban di thi.
Tumhein mujhay wahan janay dena hoga.
Ye kon hai?
Ye bilkul aik chiriya ki tarha dikhta hai.
Mujhay chiriyan bohat pasand hain.
Lagta hai tumhein abhi tak darwaza khat khatanay ki tameez nahi ayi.
Detective Gordon.
Miriam bimar hai.
Woh apni maa ko marna nahi chahti thi.
Usko bas...
Dauray partay hain.
Agar tum media ko batana chahtay ho jo us ne kiya hai tou bata do.
Tumhein lagta hai ke main ye scandal sanmbhal nahi paonga?
Main jaanta hun ke aap sanmbhal logay.
Lekin is waja say aap ne usay 20 saal say band kar ke nahi rakha hai.
Acha tou tum mujhay bata do.
Mujhay lagta hai ke aap abhi bhi us say pyar kartay hain.
Mujhay lagta hai ke aap ne usay Arkham say bahir rakhnay ke liye bohat jaddo jehad ki hai.
Aur aap kartay rahogay.
Tum meri beti ko apnay natayej tak pohnchnay ke liye istemaal karogay?
Tum meri tawuqqaat say ziyada sang dil ho.
Jaisa aap ko lagay.
Main aaj hi apna istifa dedunga.
Sirf Miriam ko is sab say door rakho.
Nahi, tum istifa nahi de rahay...
Tumharay janay ke baad mujhay kisi aur say nipatna parega.
Aur meray khayal say wo bhi Falcone ka hi banda hoga, jaisay ke tum ho.
Tumharay sath...
Main apni baat manwa sakta hun.
Tou tumhein kya chahiye?
Flass ko jail bhijwana hai.
Qanuni tareeqay say.
Aur mujhay woh sab saboot chahiye jo tumharay paas Bullock ke khilaaf hai.
Aur baqi ke police walon ke bhi Dent ko bhijwado.
Woh pata laga lega ke kis ko jail bhejna hai.
Nahi.
Main ne ye kiya tou main maara jaonga.
Main Miriam say pyar karta hun lekin main apni zindagi say bhi pyar karta hun.
Tum Bullock ki file lesaktay ho.
Lekin baqiyon ki nahi.
Theek hai.
Aur Miriam wahi rahay gi jahan woh reh rahi hai.
Bas ye hi hai?
Aik aur kaam hai.
Ab tou mujhay Detective Gordon ke sath kharay rehnay ki aadat si hogayi hai,
lekin policemen union ki sadarat ke anay walay election main...
Gordon ke ilawa kisi aur ko himayat denay ka nahi soch sakta.
Shukriya, Commissioner Loeb.
Ye GCPD main naye din ki shuruwaat hai.
Maaf karna main woh taqreer nahi sun saka.
Main ne socha agli wali sun lunga.
Ye tumhari file hai.
Is main woh sab hai jo Loeb ke pas tumharay khilaaf tha.
Mujhay ye tasveer shuru say buri lagti thi.
jaantay ho hum apnay aap say kehtay hain ke...
"Main bas ye aik bura kaam karleta hun,
aur baad main jo achay kaam karunga un say ye chup jayega."
Lekin aisa kuch nahi hota.
Woh bura kaam bura hi rehta hai.
Penguin tum say apna qarz mangnay ayega.
Jo karo, dekh kar karna.
Main jaanta hun humari deal hui thi.
Main tum logon ko chhor dunga aur tum dono us nagawaar saza say bach jaogay,
jo tum dono ke sar ayegi,
jab Commissioner Loeb ko tum dono ki nakaami ka ilm hoga,
Lekin badqismati say,
main Arizona ki aik ticket haasil kar paya hun.
Tou tum dono main say kon hoga?
Margie aur mera 20 saal ka sath hai.
Hum alag nahi horahay.
Zindagi kabhi kabhar bohat buri hosakti hai.
Tou hum kaisay pata lagayen ke kon jayega?
Ye faisla main tum dono par chhorta hun.
Aik minute ruko!
Margie! Margie!
O meray khudaya. Bas kuch dair aur.
Bas kuch dair aur!
Train kab niklay gi?
Aray, koi train nahi hai.
- Mujhay bas tumhari madad ki zarurat thi. - Kya?
Meray pas sirf aik hi goli bachi thi.
Main soch raha tha ke aaj raat salsa ka taaruf karwaon.
Tumhein lagta hai ke humaray mehmanon ko pasand ayega?
Nahi.
Eemandari. Achi baat hai.
Lekin, mujhay salsa pasand hai.
Mangal ko rakha hai.
Tou...
Tum ne apna kaam mukammal karliya hai,
aur humara dhanda phir say chalnay lag gaya hai.
Main bohat khush hua hun.
Umeed us gaajar ki tarhan hai jis ko panay ke liye khargosh kuch bhi karleta hai, Doctor.
Aur tum ne apni gaajar haasil karli hai.
Upper management main khush amdeed.
Meray khayal say tumhein yahan ki khirki ka nazara teh khaanay say acha lagega.
Balkay...
Tumhein andaza hojayega ke main tum par kyun bharosa karsakta hun.
Kyun main tumhara yahan say bhagnay ya dhoka denay say nahi ghabrata.
Han. Main samajh gayi.